ҮҘ ИХТЫЯРЫН үтәр өсөн, Йәһүә кем булырға кәрәк, шул була ала. Мәҫәлән, ул Уҡытыусы, Йыуатыусы, Һөйөнөслө хәбәр еткереүсе булған; әлбиттә, был исемлек тулы түгел (Ишағ. 48:17; 2 Кор. 7:6; Гал. 3:8). Әммә йыш ҡына Йәһүә, үҙенең ниәттәрен ғәмәлгә ашырыр өсөн, кешеләрҙе ҡуллана (Матф. 24:14; 28:19, 20; 2 Кор. 1:3, 4). Ул беҙгә уның ихтыярын үтәр өсөн кем булырға кәрәк, шул булыр өсөн зирәклек һәм көс бирә ала. Быларҙың барыһы, ҡайһы бер Изге Яҙма белгестәре уйлауынса, Йәһүә исеменең мәғәнәһенә тура килә.